**Cesta III. triedy číslo 2132** (*III/2132*, staré číslo *III/01894*), nazývaná aj *Cesta SNP* je cesta III. triedy na Slovensku v okresoch Martin a Turčianske Teplice. Jej celková dĺžka je 34,819 km. Cesta bola otvorená v roku 1974 pri príležitosti 30. výročia Slovenského národného povstania a pôvodne bola stavaná na vojenské účely.

Priebeh
-------

Cesta začína v obci Sučany križovatkou s cestou III. triedy 2131. Ďalej cesta pokračuje cez obec Turčianska Štiavnička, Sklabinský Podzámok (križovatka s III/2149) a Sklabiňa. Pri obci Záborie sa križuje s cestami III/2151, III/2145 a III/2148.
Komunikácia potom prechádza cez obce Záborie, Turčianske Jaseno, Belá-Dulice (križovatka s cestami III/2141 a III/2153) do Necpál (križovatka s III/2142). Za obcou Necpaly nasleduje stúpanie 12 % a úsek s častými zosuvmi. Ďalej nasleduje obec Folkušová, kde sa komunikácia križuje s cestou III/2140 a pokračuje do Sebeslaviec a Blatnice (pred Blatnicou sa nachádzala výrazná nerovnosť – priečny hrb, ktorý bol odstránený). V Blatnici sa nachádza križovatka s komunikáciou III/2139. Za obcou Blatnica cesta prechádza do okresu Turčianske Teplice a vedie cez obec Mošovce (križovatka s III/2178) do Turčianskych Teplíc, do ktorých vstupuje v miestnej časti Turčiansky Michal-Zorkovce. V Turčianskych Tepliciach sa križuje s cestami III/2183 a III/2184. Komunikácia končí v meste Turčianske Teplice križovatkou s cestami I/65 a III/2175.

Zosuvy
------

Cesta je známa aj vďaka zosuvu nad obcou Necpaly, kvôli ktorému ju už niekoľkokrát museli opravovať. Cesta bola prvýkrát uzatvorená kvôli zosuvu v roku 2003. Opravili ju, no v roku 2010 prišli výdatné dažde a cesta musela byť znovu uzatvorená. Mnohí vodiči ale nerešpektovali oficiálnu 16-kilometrovú obchádzku a začali uzavretý úsek obchádzať po lúke (vytvorili si poľnú cestu). Na tejto poľnej ceste občas vznikali dopravné zápchy a raz sa tam aj prevrátilo auto. V júni 2012 bola dokončená prvá etapa opravy a cestu otvorili s obmedzením rýchlosti na 30 km/h. V novembri 2012 začala druhá etapa rekonštrukcie, pri ktorej cestári položili nový asfalt.  Od roku 2013 je cesta znovu prejazdná.

Zimná údržba
------------

Na tejto komunikácii nevykonávajú cestári zimnú údržbu v úsekoch Turčianska Štiavnička – Sklabinský Podzámok, Turčianske Jaseno – Belá a Necpaly – Folkušová. Cestu na týchto úsekoch odhŕňajú miestni obyvatelia pomocou traktorov.

Fotogaléria
-----------

* Rekonštruovaný úsek v októbri 2012Rekonštruovaný úsek v októbri 2012
* Mnohí vodiči obchádzali uzatvorenú cestu po lúkeMnohí vodiči obchádzali uzatvorenú cestu po lúke
* Rozkopávka v obci Necpaly počas výstavby kanalizácieRozkopávka v obci Necpaly počas výstavby kanalizácie
* Výstavba kanalizácie v obci NecpalyVýstavba kanalizácie v obci Necpaly
* Koniec obce NecpalyKoniec obce Necpaly
* Najkritickejší úsek po rekonštrukcii (fotené v 10/2012)Najkritickejší úsek po rekonštrukcii (fotené v 10/2012)
* Medzi Necpalmi a FolkušovouMedzi Necpalmi a Folkušovou
* Medzi Necpalmi a FolkušovouMedzi Necpalmi a Folkušovou
* Prechod kráv cez cestuPrechod kráv cez cestu
* Cesta v obci Folkušová v zimeCesta v obci Folkušová v zime

Referencie
----------

1. ↑  KOVALČÍKOVÁ, Jana. *Ak zastavia zosuv cesty nad Necpalmi, na jar by ju mohli otvoriť* [online]. Petit Press, 9.12.2011, [cit. 2012-09-02]. Dostupné online.
2. ↑  DÍREROVÁ, M.. *Cesta SNP sa prepadla, pukliny sa nedajú obísť* [online]. Petit Press, 9.12.2010, [cit. 2012-09-02]. Dostupné online.
3. ↑  KOVALČÍKOVÁ, Jana. *Zábrany z cesty medzi Necpalmi a Folkušovou niekto odstraňuje* [online]. Petit Press, 7.7.2011, [cit. 2012-09-02]. Dostupné online.
4. ↑  KUBICA, Peter. *Cesta medzi Necpalmi a Folkušovou je otvorená* [online]. Žilinský samosprávny kraj, 19.6.2012, [cit. 2012-09-02]. Dostupné online. [nefunkčný odkaz]
5. ↑  BREZNIAK, Roman. *Cesta nad Necpalmi už nebude ako od macochy* [online]. Petit Press, 21.11.2012, [cit. 2012-11-24]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Cesta III. triedy 2132 (Slovensko)**

Zdroj
-----

* Slovenská správa ciest

| * z
* d
* u
Doprava v okrese Martin |
| --- |
| Cestná doprava | 

|  |  |
| --- | --- |
| Diaľnice  a rýchlostné cesty | D1 • R3 |
| Cesty I. triedy | I/18 • I/65 • I/65D |
| Cesty II. triedy | II/519 |
| Cesty III. triedy | 2130 • 2131 • 2132 • 2133 • 2134 • 2135 • 2136 • 2137 • 2138 • 2139 • 2140 • 2141 • 2142 • 2143 • 2144 • 2145 • 2146 • 2147 • 2148 • 2149 • 2150 • 2151 • 2152 • 2153 • 2154 • 2155 • 2156 • 2157 • 2158 • 2159 • 2179 |

 |
| Železničná doprava | Žilina – Košice • Zvolen – Vrútky |


| * z
* d
* u
Doprava v okrese Turčianske Teplice |
| --- |
| Cestná doprava | 

|  |  |
| --- | --- |
| **Diaľnice a rýchlostné cesty** | R3 |
| **Cesty I. triedy** | I/14 • I/65 |
| **Cesty II. triedy** | II/519 |
| **Cesty III. triedy** | 2132 • 2159 • 2170 • 2171 • 2172 • 2173 • 2174 • 2175 • 2176 • 2177 • 2178 • 2179 • 2180 • 2181 • 2182 • 2183 • 2184 • 2185 • 2186 • 2187 • 2188 • 2189 • 2190 • 2191 • 2192 • 2193 • 2194 • 2195 |

 |
| Letecká doprava | Letisko Dolná Štubňa |
| Železničná doprava | Zvolen – Vrútky • Zvolen – Diviaky • Prievidza – Horná Štubňa |